Môže histaminik užívať sirup Trifed ?
Dobrý deň chcem sa spýtať či môžeš užívať sirupTrifed keď mám histaminovú  intoleranciu ďakujem pekne
Dobrý deň,
ďakujeme za Vašu otázku.
Liek Trifed obsahuje 2 liečivá - triprolidín a pseudoefedrín. Ani jedno z liečiv nepatrí do zoznamu liekov, u ktorých bol pozorovaný vplyv na zvýšenie histamínu, takže ich užívanie je možné. Triprolidín svojim účinkom blokuje účinky histamínu, vďaka čomu je jeho užívanie v prípade histamínovej intolerancie dokonca prospešné.
Prajem pekný zvyšok dňa.
S pozdravom
PharmDr. Veronika Kiabová